Салва Кир је био члан сепаратистичке организације Ањања за време Првог суданског грађанског рата, којој се придружио у касним 1960-им. Оснивањем Народног покрета за ослобођење Судана од стране Џона Гаранга 1983. године, већина војних заповедника Ањање придружила се овом покрету, међу њима и Мајардит. Заједничким снагама су учествовали у другом грађанском рату (1983-2005). Гаранг је имао мало војног искуства, па је тај део препустио ветеранима Ањање. Салва Кир је временом напредовао и достигао високи чин у НПОС-у.